***Divadelné umenie – rozhlasová hra***

**Základné literárne druhy:** lyrika

epika

dráma

**Dráma** je založená na prehovoroch jednotlivých postáv a ich konaní. Patrí tu filmová rozprávka, rozhlasová hra, bábková hra...

**Z histórie:**

V roku 1920 bolo založené **Slovenské národné divadlo**. Prvými slovenskými profesionálnymi *hercami* boli **Andrej Bagar, Janko Bordáč, Oľga Országhová-Bordáčová**. Známe je **Divadlo Jonáša Záborského v Prešove.** (DJZ)

Slovenské národné divadlo v Bratislave má **činoherný, baletný a operný súbor**.

V roku 1946 vznikla v Bratislave **Nová scéna**. Mala najväčšiu zásluhu na udomácnení muzikálu na Slovensku.

**Dialóg** jerozhovor dvoch alebo viacerých postáv.

**Monológ** je prehovor jednej osoby.

**Dialogizácia** pretvorenie básnického alebo prozaického textu do formy dialógu.

**Žánre divadelných predstavení:**

tragédia, komédia, činohra, veselohra, bábková hra, rozhlasová a televízna hra...

**Hudobné dramatické žánre** sú opera, opereta a muzikál.

**Inscenácia**  - uvedenie hry na scéne divadla

**Súčasťou dramatického diela na scéne je:**

**Hudba -** neoddeliteľná zvuková súčasť divadelnej hry, tvorí ju skladateľ

**Kulisy** - výtvarné pozadie scény

**Rekvizita -** všetky predmety potrebné na scéne, na javisku

**Biltén** - textový sprievodca danou hrou (osoby a obsadenie, o autorovi hry, dej...)

**Pracovníci v divadle:**

**Režisér** – osoba, ktorá vedie a usmerňuje prípravu a realizáciu divadelnej hry, vedúci divadelnej hry

**Dramaturg** – človek poverený výberom a zostavením programu, poradca režiséra, vyberá hry na základe istých kritérií, spracúva biltén

**Scenárista –** autor scenára

**Maskérka** – pracuje na zmene vizáže herca

**Kostymérka** – navrhuje kostýmy pre hercov

**Herec** – postava v dramatickom diel

**Hudobný skladateľ scénickej hudby** – podfarbuje hudbou, zvýrazňuje situáciu

**Divadelný výtvarník** – pripraví scénu pre jednotlivé dejstvá, kulisy...

**Delenie dramatického diela:**

**Dejstvo –** časť divadelnej hry oddelená od ďalšej padnutím opony

**Výstupy ­–** menšie časti v dejstve, pri ktorých dochádza k zmene postáv v hre, alebo zmene scény

**Postup pri nácviku a uvedení divadelnej hry:**

**Čítačka** - prvá skúška hercov

**Generálka** - hlavná skúška

**Verejná generálka** - hlavná skúška pred prvým uvedením hry konaná pred divákmi

**Premiéra** - prvé uvedenie hry

**Repríza** - opakovanie hry

**Derniéra** - posledné uvedenie hry

**Recenzia** je zhodnotenie filmu, inscenácie divadelnej hry, knihy a podobne. Úlohou recenzie je informovať i hodnotiť.

**Rozhlasová hra:**

* je literárno-dramatický žáner
* text hry je založený na dialógu
* môže byť napísaná na motívy rozprávky, báje, iného prozaického diela
* rozhlasová hra je sluchovým umením bez možnosti využitia zrakového princípu (počujem, ale nevidím)
* dej umocňujú zvukové efekty (šum vetra, mora, cval koní...)